Ροβέρτος Μόουμπρεϋ Χάουαρντ

Ο esquire Ροβέρτος Μόουμπρεϋ Χάουαρντ, Ειρηνοδίκης, Υπολοχαγός Διοικητής, αγγλ.: Robert Mowbray Howard, JP, DL (23 Μαΐου 1854 – 2 Οκτωβρίου 1928) ήταν Βρετανός αξιωματούχος και εκδότης.

 Πρώιμη ζωή 
Ο Χάουαρντ γεννήθηκε στις 23 Μαΐου 1854. Ήταν ο 3ος γιος του Ερρίκου Χάουαρντ (1802–1875) από το Κάστρο Γκρέιστοουκ και της Σάρλοτ Καρολίνας Τζορτζίνας Λονγκ. Στα αδέλφια του περιλαμβάνονταν ο Ερρίκος Χάουαρντ, ο Στάφορντ Χάουαρντ, η Ελισάβετ Αικατερίνη Χάουαρντ (σύζυγος του εξαδέλφου τους Ερρίκου Χέρμπερτ 4ου κόμη του Κάρναρβον), η Μωντ Ισαβέλλα Χάουαρντ (σύζυγος του Φραγκίσκου Γουλιέλμου Λέιμπορν Πόπαμ του Λίτλκοουτ Χάουζ) και η Εσμέ Χάουαρντ, η οποία χρίστηκε 1η βαρόνη Χάουαρντ του Πένριθ. Fox-Davies, Arthur Charles (1910). Armorial Families: A Directory of Gentlemen of Coat-armour. T.C. & E.C. Jack. p. 821. Retrieved 20 May 2020.

Οι γονείς της μητέρας του ήταν ο Ερρίκος Λόουζ Λονγκ και η Αικατερίνη Λονγκ του Χάμπτον Λοτζ. Οι γονείς του πατέρα του ήταν ο λόρδος Ερρίκος Χάουαρντ-Μολινέ-Χάουαρντ και η Ελισάβετ Λονγκ (κόρη του Εδουάρδου Λονγκ, του Βρετανού αποικιακού διοικητή). Μεταξύ της ευρύτερης οικογένειάς του ήταν οι θείες Ενριέτα Μολινέ-Χάουαρντ (σύζυγος του Ερρίκου Χέρμπερτ 3ου κόμη του Κάρναρβον), Ισαβέλλα Χάουαρντ (σύζυγος του Καρόλου Χάουαρντ 17ου κόμη του Σάφολκ), Σάρλοτ Χάουαρντ (σύζυγος του Ιακώβου Γουέντγουορθ Μπούλερ) και Ιουλιάνα Χάουαρντ (σύζυγος του σερ Ιωάννη Όγκιλβι 9ου βαρονέτου). Ο θείος του Χάουαρντ, Βερνάρδος Χάουαρντ, κληρονόμησε το δουκάτο του Νόρφολκ το 1815 και ο παππούς του έλαβε τον τίτλο "λόρδος", το στυλ ενός νεότερου γιου ενός δούκα, το 1817.

 Σταδιοδρομία 
Από την οικογένεια Λονγκ, κληρονόμησε την Ιδιοκτησία Χάμπτον στο Σηλ του Σάρεϋ, το οποίο περιλάμβανε το μεγαλύτερο μέρος της μη δασικής, γεωργικής γης στο Σηλ, και ανήκει (προσαρτημένο ή ενοικιασμένο από τους ιδιοκτήτες) στο Χάμπτον Λοτζ, ένα διατηρητέο αρχοντικό (manor) της περιόδου της Αντιβασιλείας, . Το υψηλό διώροφο σπίτι έχει πρόσοψη από σοβατισμένο τούβλο, στέγες από σχιστόλιθο μάνσαρντ και μερικές ταινίες με λέπια ψαριού, και πωλήθηκε στον Eustace Thornton το 1929.  Έζησε στο Ignors στο Κάμπτον, Σάρεϋ και στο Bluemire στο Threlkeld.  Ήταν μέλος του Άρθουρ'ς, της λέσχης κυρίων του Λονδίνου, η οποία ιδρύθηκε το 1811 και διαλύθηκε το 1940. 

Ο Χάουαρντ κατείχε το αξίωμα του Ειρηνοδίκη (JP) για το Σάρεϋ και του Υπολοχαγού-Διοικητή του Σάρεϋ. 

Το 1925 επιμελήθηκε το βιβλίο «Αρχεία και Επιστολές της Οικογένειας των Λονγκ του Λόνγκβιλ της Τζαμάικα και του Χάμπτον Λοτζ του Σάρεϋ», το οποίο εκδόθηκε στο Λονδίνο από τις εκδόσεις Simpkin, Marshall, Hamilton, Kent & Co. Ltd.   

 Προσωπική ζωή 
Στις 6 Οκτωβρίου 1881 ο Χάουαρντ νυμφεύτηκε τη Λουίζα Τζορτζίνα Σνέιντ (1861–1910), κόρη του αιδεσιμότατου Γουόλτερ Σνέιντ, βιβλιόφιλου και αρχαιοδίφη,  και της Ενριέτας Ελισάβετ Σνέιντ. Οι παππούδες της, Γουόλτερ Σνέιντ από το Κιλ Χολ και Ρίτσαρντ Μαλόουν Σνέιντ από το Τσέριβέιλ, ήταν αδέλφια. Ήταν οι γονείς των: 

 Μιούριελ Ισαβέλλα Αικατερίνη (1882–1959), παντρεύτηκε τον υπολοχαγό Τιούντορ Ραλφ Καστλ (1883–1916), ο οποίος σκοτώθηκε εν ώρα μάχης. Ήταν γιος του Γουλιέλμου Ερρίκου Καστλ. 
 ταγματάρχης Ερρίκος Ραλφ Μόουμπρεϋ (1883–1950), νυμφεύτηκε την Έλεν Μίλισεντ Τζέιμς, αδελφή της Όντρεϋ και του Εδουάρδου Τζέιμς, παιδιά του Αμερικανού εμπόρου Γουλιέλμου Ντοτζ Τζέιμς (γιος του Ντάνιελ Τζέιμς και αδελφός του Φρανκ Λίνσλυ Τζέιμς και του Ιωάννη Αρθούρου Τζέιμς) και της Βρετανίδας αριστοκράτισσας Έβελιν Ελισάβετ Φορμπς (κόρης του 4ου βαρονέτου του Νιού). Οι Τζέιμς φιλοξενούσαν συχνά τον Εδουάρδο (Ζ΄) πρίγκιπα της Ουαλίας, στο κτήμα τους, Γουέστ Ντιν Χάουζ. Χώρισαν το 1931, και εκείνος νυμφεύτηκε για 2η φορά, με την Τζάνετ Έμμα Τζέιμσον Ντάθη, κόρη του Ιωάννη Ντάθη. Mosley, Charles, editor. Burke's Peerage, Baronetage & Knightage, 107th edition, 3 volumes. Wilmington, Delaware, U.S.: Burke's Peerage (Genealogical Books) Ltd, 2003. p. 2910.
 υπολοχαγός Λιούλφ Γουόλτερ Μόουμπρεϋ (1885–1915), ο οποίος σκοτώθηκε εν ώρα μάχης στο Αράς της Γαλλίας. 

Νυμφεύτηκε για 2η φορά, με την Όντρεϋ Σεσίλια Κάμπελ, κόρη του Καρόλου Χάλιμπερτον Κάμπελ (γιο του σερ Γεωργίου Κάμπελ)  και της πρώην Έβελιν Στιούαρτ, στις 12 Σεπτεμβρίου 1912. Η Όντρεϋ απεβίωσε στις 28 Ιανουαρίου 1926. 

Νυμφεύτηκε για 3η φορά, με τη Λουίζα Φελίσια Γουέλμπι (απεβ. 1956), κόρη του Γουλιέλμου Ερλ Γουέλμπυ (μεγαλύτερου αδελφού του Ρέτζιναλντ Γουέλμπυ 1ου βαρόνου Γουέλμπυ) και της πρώην Αντελίν Φέιν, στις 28 Απριλίου 1927. 

Ο Χάουαρντ απεβίωσε στις 2 Οκτωβρίου 1928. Τάφηκε στο νεκροταφείο του Σαιντ Λώρενς στο Σηλ του Σάρεϋ. 

 Απόγονοι 
Μέσω του γιου του Ερρίκου, ήταν παππούς της Νταϊάνας Αικατερίνης Χάουαρντ (1913–2003) (συζύγου του Ριχάρδου Μπέρεσφορντ), της Πάμελα Έβελιν Χάουαρντ (1914–1998) (συζύγου του Ίαν Κάρσλεϊκ), της Όντρεϋ Ελισάβετ Χάουαρντ (1916–1994) (συζύγου του αντισυνταγματάρχη Ρόναλντ Κόλμπακ), της Ρόζμαρι Μίλισεντ Χάουαρντ (1917–1986) (συζύγου του Γκυ Άντερσον και, έπειτα, του Μάικλ Λίλυ), της Ιωάννας Μάρτζερυ Χάουαρντ (1921–2001) (συζύγου του Χιούμπερτ Μάρεϋ Στέρτζες) και του Θωμά Ερρίκου Γκάβιν Χάουαρντ-Σνέιντ (1940–2010) (νυμφεύτηκε τη Σερίνα Πέισιενς Λάμλεϋ). 

 Αναφορές 

Κατηγορία:Οικογένεια Χάουαρντ (αγγλική αριστοκρατία)